<classify> ZAIDI ya watu milioni moja wamesaini waraka maalumu wa kupinga uamuzi wa Waziri Mkuu wa Uingereza, Boris Johnson, wa kuahirisha bunge hatua iliyokwenda sambamba na maandamano.Aidha, serikali imesema kusitishwa kwa wiki tano kwa vikao vya bunge vya Septemba na Oktoba kutaruhusu muda wa kutosha kujadili mchakato wa Uingereza kujitoa katika Umoja wa Ulaya maarufu Brexit.Juzi, Malkia Elizabeth aliidhinisha mpango wa waziri mkuu wa kuahirisha bunge tangu Septemba 9 hadi Oktoba 14, kitendo kinachotajwa kuwa kitabana muda wa bunge kwa upande wa wabunge wa upinzani kujaribu kuzuia Uingereza kuondoka EU, Oktoba 31 bila mpango. Sambamba na kusaini waraka, waandamanaji walikusanyika West- minster wakiwa na mabango na kupiga kelele za kupinga hatua hiyo ya bunge kuahirishwa, wanasema ni kinyume na demokrasia kwani inazuia wabunge kupinga Brexit bila utaratibu.Waandamanaji walijitokeza nje ya jengo la Westminster katikati ya jiji la London na wengine walikwenda mtaa wa Downing zilipo ofisi ya Waziri Mkuu. Hata hivyo, Waziri Michael Gove aliiambia BBC kuwa utakuwapo muda wa kutosha kujadili Brexit kabla ya muda ukomo ambao ni Oktoba 31. Waziri Mkuu, Johnson, juzi alisema hotuba ya Malkia Elizabeth itatolewa baada ya kusitishwa kwa vikao vya bunge, Oktoba 14 .Kiongozi wa chama cha Labour, Jeremy Corbyn alieleza hatua hiyo kuwa ni pigo na uporaji wa demokrasia kwao kwa lengo la kulazimisha kuondoka katika EU bila utaratibu.Aliahidi kusitisha hatua hiyo ya kusitishwa bunge. Kwa mujibu wa Waziri Mkuu, ana- taka kuondoka katika Umoja wa Ulaya mwishoni mwa Oktoba huku kukiwa na utaratibu. Hata hivyo alisema yuko radhi kuondoka bila utaratibu kuliko kupitiliza muda uliopangwa.  <topic>: KITAIFA 